**Ústav informatiky Slovenskej akadémie vied, verejná výskumná inštitúcia**

v zmysle §33 ods. 9 až 11 zákona č. 243/2017 Z. z. o verejnej výskumnej inštitúcií a o zmene a doplnení niektorých zákonov v znení neskorších predpisov vo väzbe na §§ 281-288 zákona č. 513/1991 Zb. Obchodného zákonníka v znení neskorších predpisov   
 **vyhlasuje obchodnú verejnú súťaž**

o najvhodnejší návrh na uzavretie Zmluvy o nájme nebytových priestorov za nasledovných podmienok:

1. **Vyhlasovateľ obchodnej verejnej súťaže/Prenajímateľ**:

Ústav informatiky Slovenskej akadémie vied, verejná výskumná inštitúcia

Dúbravská cesta č. 9

845 07 Bratislava IV.

V zastúpení: Ing. Mgr. Robert Andok, PhD. - riaditeľ organizácie

IČO: 17055555

DIČ: 2020796921

1. **Predmet verejnej obchodnej súťaže**:

Nebytový priestor – kancelária č.463, ktorá sa nachádza na 4.NP hlavnej administratívnej budovy Ústavu informatiky SAV, v.v.i. v Bratislave, podlahová výmera 35,10 m2, súpisné číslo stavby 5810, stavba je hlavná administratívna budova Ústavu informatiky SAV, v.v.i., parcelné číslo pozemku C-KN č. 2699, číslo listu vlastníctva 3144 vedenom Okresným úradom Bratislava, katastrálnym odborom, katastrálne územie (805211) Karlova Ves, obec (529397) Bratislava-Karlova Ves, okres (104) Bratislava IV.

**Vyhlasovateľ k obchodnej verejnej súťaži predkladá návrh záväzných zmluvných podmienok, ktorý je súčasťou tohto dokumentu.**

1. **Účel nájmu:**

Kancelárske využitie nebytového priestoru (kancelária č.463) v súlade so stavebným určením v zmysle §3 ods. 2 zákona č. 116/1990 Zb. o nájme a podnájme nebytových priestorov v znení neskorších predpisov.

4. **Prílohou tohto vyhlásenia obchodnej verejnej súťaže je nájomná zmluva obsahujúca aj záväzné**

**zmluvné podmienky.**

5. **Termín obhliadky:**

Záujemcovia si môžu dohodnúť termín a hodinu obhliadky priestorov s kontaktnou osobou uvedenou v bode 6. Obhliadku je možné vykonať najneskôr do 22.01.2026 do 16.00 hod.

6. **Kontaktná osoba vyhlasovateľa**:

Ing. Milan Gatial – vedúci prevádzky a správy majetku Ústavu informatiky SAV, v. v. i.

Telefonický kontakt: tel.: 02/59411 251, mob.: 0915 439 230

E-mailový kontakt: [milan.gatial@savba.sk](mailto:milan.gatial@savba.sk)

7. **Spôsob predloženia návrhov:**

Navrhovatelia sú povinní doručiť záväzný návrh na uzavretie zmluvy, ktorý tvorí prílohu tohto vyhlásenia a je zverejnený na internetovej stránke *https://www.ui.sav.sk*, v časti „verejné obstarávanie“ a to v zalepenej obálke:

* s uvedením identifikačných údajov - obchodné meno, sídlo a IČO pri právnickej osobe, resp. meno, priezvisko a adresa trvalého alebo prechodného pobytu pri fyzickej osobe,
* označenej heslom *„Obchodná verejná súťaž – kancelária č.m. 463 – NEOTVÁRAŤ!“*

8. **Miesto predkladanie návrhov:**

* Poštová adresa: Ústav informatiky SAV, v.v.i. Dúbravská cesta 9, 845 07, Bratislava IV.
* prípadne osobne na sekretariát ÚI SAV, v.v.i. v úradných hodinách od 08.00h. - do 16.00h. k zaregistrovaniu.

9. **Lehota na predkladanie návrhov:**

do 26.01.2026, do 16.00 hod.

10. **Náležitosti návrhu:**

* kompletne vyplnený a podpísaný návrh zmluvných podmienok,
* identifikačné a kontaktné údaje navrhovateľa:
* právnická osoba/fyzická osoba podnikateľ: obchodné meno, sídlo/miesto podnikania, IČO, DIČ alebo IČ DPH, označenie štatutárneho orgánu s uvedením oprávnenia ku konaniu, bankové spojenie, číslo bankového účtu, doklad o oprávnení podnikať,
* fyzická osoba: meno a priezvisko, rodné priezvisko, rodné číslo, dátum narodenia, miesto trvalého pobytu, bankové spojenie, číslo bankového účtu,
* fyzické osoby predložia písomný súhlas so spracovaním a zverejnením osobných údajov.
* účastník súťaže nemôže označiť údaje svojej ponuky za dôverné.

11. **Ďalšie podmienky súťaže**:

* vyhlasovateľ súťaže overí včasnosť a úplnosť predloženej ponuky. V prípade, že návrh bude doručený po lehote na predkladanie návrhov určenej v podmienkach súťaže, nebude do súťaže zahrnutý,
* do súťaže nebude zahrnutý ani návrh, ktorý nezodpovedá uverejneným podmienkam súťaže,
* navrhovatelia nemajú nárok na úhradu nákladov spojených s účasťou v súťaži,
* záväzné súťažné návrhy nemôžu navrhovatelia po podaní nijako meniť, dopĺňať ani upravovať,
* v zmysle § 33 ods. 11 zákona o verejnej výskumnej inštitúcii môže vyhlasovateľ vyhlásenú súťaž kedykoľvek zrušiť a zverejnené podmienky obchodnej verejnej súťaže kedykoľvek zmeniť.

12. **Kritéria hodnotenia súťažných návrhov a výberu najvhodnejšieho návrhu na uzavretie zmluvy**:

**Najvyššia ponúknutá výška nájomného za celý predmet nájmu ročne**.

Poradie uchádzačov sa určí podľa výšky ponúkaného ročného nájomného za celý predmet nájmu. V prípade rovnosti cien u viacerých uchádzačov budú títo vyzvaní na zvýšenie cenových ponúk a doručenie nových súťažných návrhov v lehote určenej vyhlasovateľom.

13. **Výška nájomného**:

* minimálna požadovaná výška nájomného za nebytový priestor – kanceláriu, je 86,00- EUR/m2/rok,

**Navrhovateľ bude predkladať ponuku – návrh ceny za prenájom jednotlivého nebytového priestoru a pozemku za 1m2/rok. Súčasťou návrhu je aj celková cena za predmet nájmu.**

Nájomné nezahŕňa úhradu za poskytované služby (elektrická energia, vodné a stočné, teplo a teplá úžitková voda, upratovanie, odvoz odpadu a areálové služby).

14. **Doba nájmu**:

Nájomná zmluva bude s víťazom obchodnej verejnej súťaže uzavretá na 1 rok.

15. **Typ zmluvy**:

Nájomná zmluva podľa zákona č. 116/1990 zb. o nájme a podnájme nebytových priestorov v znení

neskorších predpisov a zákona č. 243/2017 Z. z. o verejnej výskumnej inštitúcií a o zmene a doplnení

niektorých zákonov v znení neskorších predpisov.

16. **Otvorenie obálok s návrhmi**:

Otváranie obálok s doručenými návrhmi sa uskutoční dňa 27.01.2026

17. **Vyhlásenie výsledkov súťaže, lehota na uzatvorenie zmluvy:**

* výsledky súťaže budú zverejnené najneskôr dňa 28.01.2026 na internetovej stránke *https://www.ui.sav.sk*,
* vyhlasovateľ je oprávnený odmietnuť všetky predložené návrhy,
* navrhovateľ, ktorý podal víťazný návrh, bude o výsledku upovedomený písomne,
* ostatní navrhovatelia, ktorých návrhy sa odmietli, budú o tejto skutočnosti taktiež upovedomení
* písomne,
* v prípade, že s víťazom obchodnej verejnej súťaže nebude z akýchkoľvek dôvodov na strane

budúceho nájomcu uzatvorená nájomná zmluva, vyhlasovateľ si vyhradzuje právo uzavrieť

nájomnú zmluvu s navrhovateľom, ktorý ponúkol druhé najvyššie nájomné,

* s navrhovateľom, ktorý podal víťazný návrh, sa nájomná zmluva uzavrie bezodkladne po

získaní súhlasu dozornej rady vyhlasovateľa a prípadne aj zakladateľa vyhlasovateľa, ak bude

takýto súhlas/takéto súhlasy potrebný/potrebné podľa zákona č. 243/2017 Z. z. o verejnej

výskumnej inštitúcií a o zmene a doplnení niektorých zákonov v znení neskorších predpisov,

inak bezodkladne po doručení písomného upovedomenia o tom, že jeho návrh je víťazný.

V Bratislave, dňa 05.01.2026

Ing. Mgr. Robert Andok, PhD.

riaditeľ

Ústav informatiky SAV, v. v. i.

Príloha: Návrh záväzných zmluvných podmienok – Nájomná zmluva